Pekný nápad na detské halloweenske strašidielka mi poslala Evka, čo so synom vyrobili, lebo teraz v škôlke o inom nehovoria. Príjemnú zábavu.
Potrebujete: bielu látku, alebo vreckovku, špagátik, vatu, niť, šnúrka na zavesenie a čiernu fixku.
Ako na to:
Do stredu látky pripevnite šnúrku, najlepšie prevliecť pomocou háčika a na spodnej strane spraviť uzlík, aby sa šnúrka nevytiahla. Vatu dáte do stredu látky (látku môžete na koncoch rozstrapkať), stiahnete niťou, aby sa vám spravila v strede hlavička. Namaľujete oči, otvorené ústa a už len zavesiť a duch môže strašiť…